b"\n_START_ARTICLE_\nZnanstvenofantasti\xc4\x8dni roman\n_START_PARAGRAPH_\nZn\xc3\xa1nstvenofant\xc3\xa1sti\xc4\x8dni rom\xc3\xa1n je najbolj pogost tip epskega dela v znanstvenofantasti\xc4\x8dni knji\xc5\xbeevnosti. V njem prevladujejo vidiki tehni\xc4\x8dnega razvoja, vesoljski poleti in znanstvene domneve, mdr. obstoj vesoljskih bitij, nezemeljskega \xc5\xbeivljenja.\n_START_SECTION_\nDefinicija \xc5\xbeanra\n_START_PARAGRAPH_\nV okviru znanstvene fantastike nas zanima zgolj le literarna znanstvena fantastika, pri \xc4\x8demer uporabljamo besedo 'literatura' v njenem prvotnem pomenu. Torej mislimo na vso tisto znanstveno fantastiko, ki izhaja natisnjena na papirju, tudi trivialno, izvzemamo pa vse izdelke, ki bi jih lahko kadarkoli ozna\xc4\x8dili kot strip._NEWLINE_\xc5\xbdanr se precej prekriva z drugimi literarnimi vrstami (npr. s fantazijo, hororjem, trilerjem idr.) zaradi \xc4\x8desar je te\xc5\xbeko podati preprosto opredelitev \xc5\xbeanra. Znanstvenofantasti\xc4\x8dni romani in sam \xc5\xbeanr raziskujeta moralna, socialna, intelektualna, filozofska in/ali eti\xc4\x8dna vpra\xc5\xa1anja, ki niso ravno zna\xc4\x8dilna za vsakdan._NEWLINE_Problemi nastajajo tudi pri opredelitvi ali knjiga spada pod to zvrst. \xc5\xa0e posebej veliko debate je glede razlikovanja med fantazijskim in znanstvenofantasti\xc4\x8dnim romanom._NEWLINE_Kakor osnovno definicijo pa lahko podamo, da se \xc5\xbeanr znanstvene fantastike ukvarja s svetovi in tehnologijo, ki bi lahko obstajali, in se ukvarja z vpra\xc5\xa1anjem kaj pa \xc4\x8de, veliko poudarka je podano na filozofski pogled zakaj, prav tako pa tudi na kdaj v sklopu futuristi\xc4\x8dne zastave, ki je zunaj normale.\n_START_SECTION_\nVsebina\n_START_PARAGRAPH_\nZgodbe raziskujejo moralna, socialna, intelektualna, filozofska in/ali eti\xc4\x8dna vpra\xc5\xa1anja. Z ustvarjanjem novega sveta se ustvari prostor, ki dovoljuje novosti, izzive in v\xc4\x8dasih sporne ideje. Spodbuja bralca v druga\xc4\x8dno smer razmi\xc5\xa1ljanja, poda druga\xc4\x8dno perspektivo, ki pa tudi pomaga pri razumevanju postavitve zgodbe. Predvsem pa postavlja v ospredje pomembnost zgodbe, ideje in domi\xc5\xa1ljije._NEWLINE_Zapleti v znanstvenofantasti\xc4\x8dnih zgodbah so definirani glede na njihovo zmo\xc5\xbenostjo da odprejo bralcu neskon\xc4\x8dno \xc5\xa1tevilo mo\xc5\xbenosti. Ve\xc4\x8dinoma se nana\xc5\xa1ajo na obstoj drugih svetov in \xc5\xbeivljenja na teh planetih. Taki zapleti lahko vklju\xc4\x8dujejo izbruh smrtonosne bolezni ali virusa, paralelna ali alternativna vesolja in obstoj razli\xc4\x8dnih dimenzij. Eden izmed klasi\xc4\x8dnih zapletov je prikaz karakterja, ki ga obsede vesoljsko bitje in tako kontrolira telo in/ali um enega izmed likov. Pogost element je raziskovanje vesolja ali kolonizacijo novega planeta, ve\xc4\x8dinoma pa lahko spremljamo boje ali pa re\xc5\xa1evanje civilizacije. Med znane zaplete spada tudi spreminjanje \xc4\x8dasa oziroma ponavljanje dneva, vse dokler glavni karakterji ne ugotovijo kako to ustaviti.\n_START_SECTION_\nOkvir zgodbe\n_START_PARAGRAPH_\nZnotraj okvirja zgodbe so predvsem pomembne tehni\xc4\x8dne in znanstvene podrobnosti, ki prispevajo tako k zgodbi kakor so v pomo\xc4\x8d bralcu. Sam okvir romana je lahko raznolik in lahko obsega tako humor (npr. Douglas Adams) kakor tema\xc4\x8dno in filozofsko atmosfero (npr. Ursula Kroeber Le Guin). Okvir je sugestiven in vizualen, kar izvira iz zlatega obdobja znanstvene fantastike (pozna leta 1930 \xe2\x80\x93 1940), ki je bilo tudi obdobja radia in poslu\xc5\xa1alci so bili navajeni da se oprejo zgolj na svojo domi\xc5\xa1ljijo, da si zamislijo kraje in karakterje.\n_START_SECTION_\nSlog in jezik\n_START_PARAGRAPH_\nZaradi raznolikosti v tipih romanov ima skorajda vsak roman svoj slog in jezik. Na primer Kiberpank, ki se je razvil konec 1980, vsebuje pogovorni jezik, poln \xc5\xbeargona in je tako pogosto nerazumljiv na prvi pogled. Vendar druga\xc4\x8dnost sveta je zasnovana ravno na druga\xc4\x8dnosti jezika, ki tako ustvari besedne igre, ki so \xc5\xa1e ena zna\xc4\x8dilnost Kiberpanka. Slogi pisanja v tem \xc5\xbeanru ni enoten in se vseskozi spreminja, da podamo zgled; Octavia E. Butler ima eleganten, liri\xc4\x8den slog pisanja, ki je povsem kontrasten, ko se ga primerja s spornim, v\xc4\x8dasih nepredvidljivim slogom Roberta J. Sawyera\n_START_SECTION_\nTon\n_START_PARAGRAPH_\nZnanstvenofantasti\xc4\x8dni roman je lahko bogat s pridevniki in romanti\xc4\x8den, \xc4\x8duda\xc5\xa1ki in \xc5\xbeivahen ali pa dramati\xc4\x8den in premi\xc5\xa1ljen. Ton lahko zmede ali preusmeri bralca ter ga prisili, da si zamisli dolo\xc4\x8dene dogodke v druga\xc4\x8dnem kontekstu, predvsem pa ton dolo\xc4\x8da ob\xc4\x8dutek celotnega romana.\n_START_SECTION_\nKarakterizacija\n_START_PARAGRAPH_\nZnanstvena fantastika poudarja ideje in postavitev zgodbe, tako da je razvoj karakterjev manj poudarjen, bolj sekundaren. Karakterji morda niso glavna zna\xc4\x8dilnost teh romanov, vendar so liki raznolikih velikosti, oblik, barv, motivov, zgodovin in prepri\xc4\x8danj, kakor spolne orientacije. Tako najdemo ljudi, vesoljce, po\xc5\xa1asti in hibride ali mutacije vseh treh vrst. Kakor lik v zgodbi se pojavi tudi umetna oziroma ra\xc4\x8dunalni\xc5\xa1ka inteligenca, roboti in kiborgi, ki so ali podobni ljudem ali pa odra\xc5\xbeajo \xc4\x8dlove\xc5\xa1ko miselnost. Kakor v trilerjih tudi v znanstvenofantasti\xc4\x8dnih romanih spremljamo razvoj likov skozi nadaljevanja.\n_START_SECTION_\nTempo (hitrost zgodbe)\n_START_PARAGRAPH_\nTempo se spreminja z vsakim posameznim delom, vendar je navadno vezan na koli\xc4\x8dino in tip akcije, ki jo vsebuje. Akcije v znanstveni fantastiki so lahko psiholo\xc5\xa1ke/filozofske (notranje) ali fizi\xc4\x8dne (zunanje). Predpostavka je, da zgodba, ki se osredoto\xc4\x8da na notranje akcije poteka po\xc4\x8dasneje (oziroma se jo tudi po\xc4\x8dasneje prebira), medtem ko se zgodbe, ki se osredoto\xc4\x8dajo na zunanje akcije, odvijajo hitreje. Na\xc4\x8deloma je tudi tako, da notranja akcija absorbira bralca v zgodbo, zunanja pa ga vodi skozi celotno knjigo.\n_START_SECTION_\nZnanstvenofantasti\xc4\x8dni roman v Sloveniji\n_START_PARAGRAPH_\nGlej: Slovenska znanstvena fantastika"